Joseph Li Shan

**Joseph Li Shan** (født 1965) er kinesisk biskop av det katolske erkebispedømmet Beijing i Kina, i kommunion med Paven og anerkjent av den kinesiske regjering. 

## Liv og virke
### Bakgrunn
Michael Li Shan kommer fra en katolsk familie; en av hans søsken er nonne. 
### Prest
Han fikk sin presteutdannelse ved presteseminaret i Beijing, ble presteviet i 1989, og var inntil sin bispeutnevnelse sogneprest for Dongtang-kirken i Beijing.

### Biskop av Beijing
Han ble ordinert til biskop i den katolske domkirken i Beijing den 21. september 2007 med biskop John Fang Xingyao av Linyi som hovedkonsekrator. Vatikanet meddelte samme dag at han allerede før bispevielsen hadde pave Benedikt XVIs godkjenning. Beijing har minst 60&nbsp;000 katolikker (2007).

Kardinal Joseph Zen Ze-kiun nærtstående kilder kritiserte erkebiskop Li Shan, fordi han tenderte til å inngå vesemntlige kompromisser med Det kinesiske kommunistiske parti og den kinesiske katolske patriotiske forening.

Biskop Joseph Li Shan bragte seg selv senere i en vanskelig situasjon i forhold til Pavestolen, da han få år etter deltok i bispevielsene av to prester som bare hadde lokal og regjeringsorganers anerkjennelse om som var illegitime i pavens øyne. Han ble også visepresident i den regjeringsstøttede katolske bispekonferanse.

Li Shan har uttalt seg offentlig til støtte for den kinesiske regjeringens fremstøt for «Sinisering av religion» (宗教中国化) i Kina, blant annet ved å støtte det at kirken i Kina velger ut biskoper på egen hånd. I 2019 holdt han en tale ved «Beijing katolske forum for sinisering av teologi» for å illustrere disse synspunktene ytterligere. Ved den anledning sa han: «Katolisismen forteller oss at kjærlighet til landet er det fjerde budet i dekalogen ... Vær underlagt enhver menneskelig institusjon for Herrens skyld ... Støtt ledelsen til kommunistpartiet og elsk inderlig vår sosialistisk moderland er den grunnleggende forutsetningen for å opprettholde vårt lands retning for å sinisere religion.» Han talte positivt om innsatsen som er gjort så langt for å «sinisere» kirken i Kina så vel som kirken i Kinas historie siden de biskoppelige reformer på slutten av 1950-tallet.

I august 2022, på den 10. nasjonale kongress om katolisisme i Kina, ble Li Shan valgt til president for Den kinesiske patriotiske katolske forening.  Kongressen kom med en uttalelse som bekreftet dens forpliktelse til «sinisering av katolisismen» (天主教中国化), kirkens uavhengighet og økende patriotisme.

Biskop Li Shan har bedt om opprettelse diplomatiske forbindelser mellom Den hellige stol og Folkerepublikken Kina.

Under sitt besøk i Hongkong i 2023 talte han om viktigheten av å bygge enhet mellom katolikker på fastlandet og katolikker i Hongkong, gjennom evangeliseringsinnsats i tråd med «sinisering».

I mai 2024 besøkte biskopene Li Shan, Li Suguang (av Nanchang) og Luo Xuegang (av Suifu) Stockholm, der de koncebrerte messen med kardinal Arborelius, og etterpå gav en presentasjon til de troende om kirkens virke i Kina. Senere ble det kjent i Sverige at de tre tilhørte organisasjonen for det regjeringsstøttede kinesiske katolske bispekollegium, som ikke er anerkjent av Vatikanet. Da noen klaget over dette til kardinalen, sa Arborelius at den apostoliske nuntius hadde støttet og godkjent besøket.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop *Joseph Li Shan*  (1965-) *2007

## Referanser